Раздел четвърти

Студенти

Чл. 87. (1) За студенти в ТУ – София, за придобиване на образователни степени „професионален бакалавър”, „бакалавър” и „магистър” се приемат лица със завършено средно образование, признато в Република България, при спазване на държавните изисквания.
(2)
Редът и условията за прием на студенти се определят в правилник, приет от АС. ТУ – София ежегодно оповестява в своята интернет страница информация за кандидат-студентите, за университета, факултетите, специалностите и за условията на живот на студентите.
(3)
Статут на студент се придобива при записване в ТУ – София и се загубва при отписване, както и за срока на отстраняване. 
(4)
Студентите в първи курс в ТУ – София се приемат чрез конкурсен изпит, който се провежда при условия и ред, определени от АС.
(5)
По решение на АС за студенти в първи курс в ТУ – София могат да бъдат приети и без конкурсен изпит кандидат-студенти, издържали успешно държавните зрелостни изпити съгласно Закона за степента на образование, общообразователния минимум и учебния план.
(6)
Кандидат-студентите – лауреати на национални и международни олимпиади, завършващи средно образование в годината, в която се провежда олимпиадата, носители на медали от олимпийски, световни и европейски първенства, се приемат без конкурсен изпит извън утвърдения от Министерския съвет прием, когато конкурсният изпит за желаната от тях специалност съответства на предмета на олимпиадата или дисциплината на първенството.
(7)
След последното класиране при попълване на незаетите места предимство имат кандидат-студенти, успешно издържали конкурсния изпит, които са:
1. Класирани с еднакъв бал.
2. Инвалиди с трайни увреждания и намалена работоспособност 70 и над 70 %.
3. Военноинвалиди.
4. Кръгли сираци.
5. Майки с три и повече деца.
6. Близнаци, когато са кандидатствали едновременно в едно и също професионално направление и единият от тях е приет.

(8)
За студенти в ТУ – София се приемат и чуждестранни граждани, обучавани за своя сметка и по поръчка на МОН, по ред и условия, установени от действащите нормативни актове.
(9)
Преминаването на студентите от обучение в една образователна степен към обучение в друга степен се осъществява при условия и ред, определени от АС.

(10)
 По отделни курсове, специалности и магистърски програми обучението в ТУ – София се провежда на чужд език.
(11)
 Формите на обучение в ТУ – София са редовна, задочна, вечерна и дистанционна.

(12)
 Студентите заплащат такси за обучението си.

(13)
 Студентите, възстановили студентски права, при записване плащат такса за обучение независимо от броя на заверените семестри. 

(14)
 От заплащане на такси се освобождават: кръгли сираци; лица с трайни увреждания и намалена трудоспособност 70 и над 70 %; военноинвалиди; лица, отглеждани до пълнолетието си в домове за отглеждане на деца, лишени от родителска грижа.

Чл. 88. (1) Обучение на магистри срещу заплащане на такса се извършва по специалности в акредитирани професионални направления след сключване на договор между студента и ТУ – София.

(2)
Размерът на таксата за обучение се определя ежегодно от АС.

(3)
Броят на свободните места за обучение по специалности се определя ежегодно от ФС на съответното звено.

(4)
Класирането на желаещите се извършва съгласно правилник, приет от АС.

(5)
Условията за обучение, предлагани в договорите за подписване от студентите, се актуализират ежегодно от АС.

(6)
Магистри, приети при тези условия, не могат да преминават за обучение по държавна поръчка.

(7)
В платена форма на обучение могат да бъдат приемани само кандидат-магистри, които имат успех не по-малък от добър 4,00 от дипломата за завършена степен бакалавър.

Чл. 89. (1) Всеки студент има право:

1. Да получава своевременна и изчерпателна информация за учебния процес.

2. Да получава квалифицирана помощ и ръководство за своето професионално-творческо израстване.

3. Да се обучава едновременно по повече от една специалност в рамките на една образователна степен или да изучава допълнителни курсове при условия и ред, определени от АС.

4. Да избира учебните дисциплини от избираемата и факултативната си подготовка.

5. Да завърши висшето си образование в съкратен срок при условия, определени от ФС.

6. Да се премества в друго висше училище, факултет, специалност, сте​пен или форма на обучение при условия и ред, приети от АС.

7. Да кандидатства на състезателен принцип за продължаване и завършване на обучението си в чуждестранни висши училища.

8. Да ползва студентски общежития и столове, медицинско обслужване, намаление при пътуване по градския, междуградския и международния транспорт, както и цялата база на ТУ – София, за учебна, художествено-творческа, научноизследовател​ска, спортна, почивна и културна дейност и други придобивки за нормален живот и обучение при условия, определени от държавата и ТУ – София.

9. Да ползва ваканция не по-малко от 30 дни в рамките на една учебна година.

10.  Да получава при определени условия стипендия и/или кредит за заплащане на такси и/или за издръжка през периода на обучението.

11.  Да участва в научноизследователската и художествено-твор​ческата дейност на ТУ – София, като му се гарантират авторските, изобретателските и сродните им права и възнаграждения.

12.  Да се сдружава в учебни, научни, културни и спортни общности за защита и удовлетворяване на своите интереси, както и да членува в български и международни организации, чиято дейност не противоречи на законите на Република България.

13.  Да избира и да бъде избиран в ръководните органи на ТУ – София.

14.  Да избира преподавател, когато по една дисциплина обучението се води от повече от един преподавател по една и съща учебна програма.

15.  Да провежда част от обучението си в избрано от него друго висше училище, факултет или специалност при условия и ред, приети от АС.

(2)
Студентите сираци, инвалиди с трайни увреждания и намалена трудоспособност 70 и над 70 %, военноинвалиди и лица, отглеждани до пълнолетието си в домове за отглеждане на деца, лишени от родителска грижа, майки с деца до 6-годишна възраст и диспансеризираните имат право на специални облекчения, които се определят от АС.

Чл. 90. (1) Всеки студент е длъжен:

16. Да спазва правилниците на ТУ – София.

17. Да съдейства за издигане престижа на ТУ – София.

18. Да посещава редовно учебните занятия, което се удостоверява с под​пис на преподавателя.

19. Да се явява подготвен, за да бъде допуснат до лабораторни и семинарни упражнения.

20. Самостоятелно да разработва възложените му индивидуални задания, проекти, протоколи и др.

21. Да полага изпитите си в определените срокове.

22. Да урежда студентското си положение съобразно изискванията на съответния факултет.

23. Да опазва имуществото на ТУ – София.

24. Да се придържа към общоприетите хигиенни норми.

25. Да не пуши в сградите на ТУ – София.

 (2)
Всеки студент е длъжен да внесе дължимата семестриална такса за обучение в срок до две седмици след началото на съответния семестър.

Чл. 91. (1) Орган за защита на общите интереси на обучаващите се е Студентският съвет. Той се състои от представителите на студентите и докторантите в ОС на ТУ – София, избрани съгласно чл. 9. Техният мандат в ОС и в Студентския съвет е две години, като имат право да бъдат избирани и за още един мандат.

 (2)
Студентският съвет приема правилник за организацията и дейността си в съответствие със Закона за висшето образование и този правилник и го представя за одобрение от АС на ТУ – София.

(3)
Културната, спортната, научната, творческата и международната дейност на Студентския съвет и защитата на социалните интереси на студентите се финансират от ТУ – София със средства в размер не по-малко от 1 % от таксите за обучение. Бюджетът се предлага от Студентския съвет и се одобрява от ректора.

Чл. 92. (1) Студентският съвет има право:

26. Да организира избора на свои представители в ръководните органи на ТУ – София, Контролния съвет и Съвета на настоятелите, като осигури условия за участие на всички студенти от съответното звено.

27. Да предлага проект за бюджет на Студентския съвет.

28. Да прави предложения за въвеждане на допълнителни учебни дисциплини.

29. Да участва със свои представители в наблюдението на вътрешната система за оценяване и поддържане на качеството на обучението и на академичния състав.

30. Да организира анкети за проучване на мнението на студентите за качеството на обучението и преподаването по отделните дисциплини и да публикува резултатите.

31. Да прави предложения за покана на външни преподаватели.

32. Да организира създаването на специализирани научни студентски общности и публикуването на техни трудове.

33. При необходимост да създава и управлява свои организационни звена.

34. Да установява вътрешни и международни образователни, културни и професионални контакти между студентите.

35.  Да прави предложения за развитието на спортната дейност в   ТУ – София.

36.  Да участва в управлението на студентските общежития.

37.  Да участва в организацията на учебния процес и при разпределението на стипендиите и помощите на студентите.

(2)
Студентският съвет поддържа самостоятелна страница в университетския център за информационни ресурси за подобряване на информационното обслужване на студентите и докторантите, като финансирането й се осигурява от бюджета на Студентския съвет.

Чл. 93. (1) В течение на една учебна година с решение на декана студентът може да отсъства по уважителни причини от учебни занятия не повече от 30 календарни дни за редовно обучение и 7 дни – за задочно обучение.

(2)
Отсъствалите студенти допълнително извършват пропуснатите лабораторни и практически занятия по ред, определен от съответната катедра.

Чл. 94. (1) Формите за проверка на знанията и уменията на студентите – изпит, текущ контрол, защита на курсова работа или проект– се определят в учебните планове и програми. 

(2)
Изпитът и текущият контрол се провеждат само в писмена форма, освен в случаите, когато АС е определил друго поради спе​ци​фиката на учебната дисциплина.

(3)
Знанията и уменията на студентите се оценяват по шестобална система, която включва оценки: отличен (6,00), много добър (5,00), добър (4,00), среден (3,00) и слаб (2,00).

(4)
За положен се смята изпитът, оценен най-малко със среден (3,00).

(5)
Студентите полагат изпитите си на редовни и поправителни сесии по график, приет от АС.

Чл. 95. (1) За осигуряване на възможност на студентите за изборност на дисциплини, самостоятелна работа и мобилност на основата на взаимно признаване на отделни периоди на обучение, които отговарят на част от учебния план на специалността и квалификационната степен, се прилага система за натрупване и трансфер на кредити.

(2)
Кредитите са оценка на задълженията, които студентите трябва да изпълнят по дадена дисциплина или модул като част от общите задължения, необходими за успешното завършване на семестър или една учебна година.

(3)
По всяка дисциплина кредитите се формират от хорариум от лекции, от лабораторни и семинарни упражнения, от самостоятелна работа (в лаборатории, библиотеки, курсови и домашни работи и др.), от положени изпити и от други форми на оценяване. Кредити може да се придобият и за участие в практика, за защитена курсова работа (проект) или дипломна работа, когато тези дейности са част от учебния план.

(4)
Кредитите се придобиват от студенти, които са завършили успешно съответната учебна дисциплина или модул чрез полагане на изпит или друг начин на оценяване.

(5)
Системата се основава на 60 кредита за учебна година или 30 кредита на семестър, разпределени по учебни дисциплини или модули съгласно учебния план на специалността и образователно-квали​фи​ка​цион​ната степен.

(6)
Кредитите за всяка от задължителните, избираемите и факултативните учебни дисциплини се вписват в учебния план на специалността по образователно-квалификационни степени.

(7)
За придобиване на ОКС „професионален бакалавър” е необходимо да бъдат натрупани 180 кредита, като 10 от тях са успешно издържан държавен изпит или защитена дипломна работа.
(8)
За придобиване на ОКС „бакалавър” е необходимо да бъдат натрупани 240 кредита, като 10 от тях са успешно издържан държавен изпит или защитена дипломна работа.

(9)
За придобиване на ОКС „магистър” след придобита степен „бакалавър” са необходими най-малко 60 кредита съгласно учебния план, като 15 от тях са успешно издържан държавен изпит или защитена дипломна работа.

Чл. 96. (1) Деканът заверява семестъра въз основа на подписите на препода​вателите в студентската книжка, удостоверяващи, че студентът е изпълнил всич​ките си семестриални задължения по съответните дисциплини. Заверката се прави в края на семестъра и приключва до седем дни след неговото изтичане.

(2)
Задълженията по дисциплините включват изработката на курсовите работи и получаване на заданията за кур​совите проекти за редовните студенти, а за задочните студенти – получаване на заданията за курсов проект или курсова работа. Те трябва да бъдат предадени и защитени преди изпита по съответната дисциплина.

(3)
Деканът може да завери служебно семестъра на студент, който по уважителни причини не е изпълнил задълженията си по една дисциплина. Такава заверка се допуска еднократно за целия курс на следване, с изключение на последната учебна година. Студентът изпълнява всички необходими задължения по тази дисциплина през следващата учебна година, след което се допуска до изпит.

(4)
Деканът издава заповед за прекъсване на студентите с незаверен семестър в 10-дневен срок след приключване на семестъра.

Чл. 97. (1) Студентите се допускат до изпити само ако са заверили съответния семестър.
(2)
В рамките на една учебна година студентите имат право да се явяват на изпит по всяка учебна дисциплина общо до три пъти – по един път на сесия.

Ако при текущия контрол през семестъра е получена слаба оценка, по съответната дисциплина се полага изпит.

(3)
За студентите от задочно обучение се организират пет редовни сесии в рамките на една учебна година. Задочните студенти имат право да се явяват на изпити и в сесиите на редовните студенти след предварителното съгласие на съответните преподаватели.

(4)
Редовните студенти имат право да се явяват на изпити и в сесиите, обявени за задочните студенти, след предварителното съгласие на съответните преподаватели.

(5)
Хронично болните, диспансеризираните и студентите с тежко заболяване по време на изпитни сесии могат да се явят на изпити и извън сесиите след разрешение от декана.

(6)
Студентите от бакалавърската степен могат да се записват в по-горен курс условно с до два неположени изпита, като един от тях може да бъде от предходен курс. 

(7)
Студентите могат да се явяват за повишаване на успеха си максимум по 4 дисциплини, еднократно, в рамките на срока за обучение по съответната степен, при условие, че оценката е различна от слаб (2).

(8)
При особени случаи и при подадена молба от студент деканът на факултета, в който се обучава този студент, назначава комисия от преподаватели за провеждане на изпит. В тази комисия не участва засегнатият преподавател.

Чл. 98. Бременните студентки (след шести месец) и студентките-майки с деца до 6-годишна възраст имат право на облекчения в режима на обучение, определени от АС.

Чл. 99. (1) За срок от една учебна година прекъсват обучението си студентите, които:

1. Не са платили дължимата семестриална такса за обучение в срок.

2. Не са получили заверка на семестъра.

3. Не са положили до края на учебната година успешно необходи​мите изпити.
(2)
През целия курс на следване се допуска само едно прекъсване по предходната алинея.

(3)
Прекъсналите студенти са задължени да положат всички невзети изпити по предвидения в чл. 97, ал. 2 ред, за да продължат обучението си.

(4)
Прекъсналите студенти и студентите с неположени изпити от предходната година са задължени да полагат изпитите си при преподавателя, водил обучението им. Ако това е невъзможно, ръководителят на катедрата определя друг екзаминатор, като информира писмено декана.

Чл. 100. За срок от десет години се отстраняват студентите, които:

1. Системно не изпълняват задълженията си съгласно учеб​ния план или ПУД на ТУ – София.
2. Не могат да изпълнят задълженията си съгласно учеб​ния план и вече са прекъсвали обучението си за една година по предходния член.
3. Са предоставили неверни данни, въз основа на които са приети в ТУ – София.
4. Са подправили документи за студентското си положение, както и при други случаи на опит за измама.
5. Са осъдени на лишаване от свобода за извършено умишлено престъпление от общ характер.

Чл. 101. (1) При тежко и продължително заболяване или при други уважителни причини по предложение на декана ректорът може да разрешава на отделни студенти прекъсване на обучението, но общо не повече от 5 годи​ни. 

(2)
Продължително прекъсване по предходната алинея, както и за обучение в чужбина, се разрешава след успешно завършен първи курс.

Чл. 102. След успешно приключване на всички предвидени за семестриално​то обучение задължения студентите придобиват статут на абсолвенти.

Чл. 103. (1) Дипломната защита или държавният изпит се провеждат пред дър​жавна комисия, назначена от ректора. Комисията се състои от хабилитирани преподаватели, като по изключение в състава  EQ \O(и;`) могат да участват и преподаватели с образователна и научна степен доктор. Допуска се участието и на външни за ТУ – София лица.

(2)
За всеки випуск дипломните защити или държавните изпити се провеждат на три сесии.

(3)
До дипломна защита се допускат абсолвенти, изпълнили всички предвидени в учебния план задължения, при условие, че рецензията на дипломната им работа е положителна.

(4)
Оценката (различна от слаб 2,00) от дипломната защита или държавния изпит е окончателна.

(5)
Абсолвенти, които поради болест или други уважителни причини са били възпрепятствани да се явят на защита на дипломната работа или държавен изпит на определената дата, могат да бъдат допуснати до защита със старото за​дание на дипломната работа или до държавен изпит на същата сесия или на следващи сесии.

(6)
Абсолвенти, които са предали дипломната си работа, но не са се явили на защита на предвидените сесии, се допускат до защита със следващия випуск. 

(7)
Абсолвенти, които не са защитили успешно дипломната си работа или не са положили успешно държавния изпит, се допускат до повторна защита на следваща сесия.

(8)
Абсолвенти, които не успеят да разработят в срок дипломната си работа или да положат успешно държавния изпит, се отписват от ТУ – София. Те имат еднократно право да разработят нова дипломна работа или да се явят на държавен изпит с един от следващите випуски, но не по-късно от 5 години.

Чл. 104. Разработилите и успешно защитили дипломните си работи или положили държавния си изпит абсолвенти получават диплома за придобита образователно-квалификационна степен.

Чл. 105. (1) Студентите, които нарушат правилниците на ТУ – София, се наказват със:

38. Забележка.

39. Предупреждение за отстраняване от ТУ – София.

40. Отстраняване от ТУ – София.

(2)
Наказанията по т. 1 и т. 2 на предходната алинея се налагат от декана, а по т. З – от ректора.

(3)
Студентите могат да обжалват наказанието по ал. 1, т. 1 и т. 2 пред ректора.

(4)
Преди определяне на степента на наказанието се изслушват обяснения​та на студента.

Чл. 106. Студентите се отписват от ТУ – София при:

1. Успешно завършване на курса на обучение.
2. Напускане.
3. Преместване в друго висше училище.

